BODOLAND रादाब: बरमा, 29 आगष्ट: आसाम सोरखारनि GOODWILL PROJECT खौ बानायजानाय बाक्सा जिल्लानि बरमा साखाथिनि साफ्रा मजितनिफ्राय कदमतला थांनाय लामाखौ बिटिआरनि मावफुं सोद्रोमा राकेश ब्रह्मया बेखेवनानै होबाय । भारत उदांस्रिनि 75 बोसोरनि उनावबो बे लामाखौ सिगांनि Minister, MLA आरो मावफुं सोद्रोमाफोरा मावफुंनानै होयाखैमोन । नाथाय राकेश ब्रह्मया बिसायख’थि समाव देरहालांहोबा बे लामाखौ गिबियै मावफुंनानै होगोन होनना खोथा होनाय बादियै GOOD WILL PROJECT नि जोहै आबुंङै मावफुंनानै होयो आरो दिनै बेखेवनाय जायो । बे लामानि मावफुंनानै होनायनि थाखाय साफ्रा ओन्सोलनि रायजो राजाफोरा गोजोननायखौ फोरमायथियो आरो मावफुं सोद्रोमा राकेश ब्रह्मनि जै स्लानजों गोमसार होयो । बेजों लोगोसेनो आथिखालाव बिटिआर सोरखारा मावफुंनो लानाय गोबांथार खामानिखौ फोरमायथियो । बिटिआर गोरोबथानि दफाजों बाक्सा जिल्लानि बरमायाव बड’फा सेन्ट्रेल इउनिपारसिटिखौ फैगौ नभेम्बर दाननि गेजेरावनो लुफुंनो थाखाय बेखेवगोनखौ फोरमायथियो मावफुं सोद्रोमा राकेश ब्रह्मया । बेजों लोगोसेनो बिसायख’थि समाव रायजो राजाफोरनो सोलायगोन आरो सोलायनाय लाबोगोन होनना खोथा होनाय बादियै खुगाजों फोरमायजोबनो हायै बादि खामानि मावनो बिटिआर सोरखारा बिथांखि लागासिनो दं होनना फोरमायथियो मावफुं सोद्रोमा राकेश ब्रह्मया ।